<classify> Kwa upande wa wasichana, Hamburg Queens walitawazwa mabingwa wa Mkoa wa Ilala huku Bombom wakitwaa taji la ubingwa wa mkoa huo kwa upande wa wavulana.Katika Mkoa wa Temeke, upande wa wasichana, timu ya Evergreen ndio walitangazwa mabingwa na Wakati Ujao ndio walioibuka wababe kwa upande wa wavulana katika mkoa huo. Kwa Mkoa wa Kinondoni, timu ya wasichana ya Mburahati Queens waliibuka mabingwa wakati Mchanganyiko FC wakitangazwa mabingwa kwa upande wa wavulana.Akizungumza wakati wa hafla ya kukabidhi zawadi kwa washindi, Meneja Uhusiano wa Airtel Tanzania, Jackson Mmbando, alitoa shukrani za dhati kwa Shirikisho la Mpira wa Miguu Tanzania TFF pamoja na vyama vya mikoa kwa ushirikiano wao ambao unawapa nguvu ya kuendelea kudhamini programu hiyo ya soka kwa vijana.Mwaka huu tumeshuhudia uboreshaji mkubwa zaidi wa mashindano haya baada ya ujio wa timu za wasichana ambao wameongeza msisimko wa michuano hii. Pia naamini tutapata vijana wenye vipaji ambao watasaidia kutangaza taifa letu hapo baadaye katika ngazi za kimataifa, alisema Mmbando.Shukrani zangu nazipeleke pia kwa makatibu wa mikoa shiriki kwa kufanikisha kupata vijana bora na wenye weledi ambao ni nuru ya taifa letu kwa siku za usoni, aliongeza.Kwa upande wake, mgeni rasmi, Ofisa Mtendaji Mkuu wa Bodi ya Ligi Tanzania, Boniface Wambura aliipongeza Airtel kwa mchango wao nchini wa kuvumbua vipaji vya vijana ambao ni manufaa kwa taifa kwa siku za baadaye.Nimefarijika kuona vijana wakijituma na kucheza kwa ari kubwa licha ya umri wao mdogo jambo ambalo litawafikisha mbali katika maisha yao ya soka, kitu cha msingi ni kuhakikisha hamkati tamaa ili kuweza kufikia malengo, alisema Wambura.Sisi TFF tutahakikisha michuamo yote inayohusisha vijana inaendeshwa kwa weledi wa hali ya juu ili kupata vijana bora watakaoweza kulisaidia taifa letu kuanzia timu za vijana mpaka za wakubwa hapo baadaye.  <topic>: MICHEZO 